OpenLLM-France/wikimedia huggingface dataset:
# Partit dels Pobles Nigerians

El Partit de Pobles Nigerians (Nigerian People's Party NPP) fou un dels partits polítics importants que van disputar eleccions en la Segona República nigeriana. El partit va ser format per tres grups importants: el Lagos Progressives, el Club 19, i el Consell Nigerià d'Entesa. El Lagos progressives va incloure alguns polítics de Lagos de l'antic NCNC com Adeniran Ogunsanya, T.O.S. Benson I Kola Balogun. El Consell Nacional d'Entesa estava dirigit per Waziri Ibrahim, mentre que el Club 19 va tenir a Matthew Mbu, Solomon Lar, Omo Omoruyi, Paul Unongo, Antonio Fernandez i altres com membres.
Encara que el partit va ser format per crear un punt de vista plenament nacional, la sortida de Waziri Ibrahim, que va formar un nou partit anomenat Partit dels Pobles de la Gran Nigèria, va suposar una erosió de les polítiques sense fronteres. La sortida de Waziri es va precipitar perquè va voler ser president i també el candidat del partit a la presidència del país. El partit més tard va esdevenir més com un partit nigerià oriental, encara que tenia un cert suport a l'Estat de Plateau, l'estat de Rivers i a Lagos. El partit volia promoure la justícia social i el canvi social com ingredients vitals de la seva missió. El 1979, el partit va escollir l'ex-president anterior Nnamdi Azikiwe com el seu candidat a la presidència sense èxit.
En estats com Imo, dirigents com el governador, Sam Mbakwe va ser elegit amb victòries aclaparadores (per damunt del 80%) a les eleccions a la Cambra de l'estat, a Governadors i a les Presidencials de Nigèria de 1979. A l'estat d'Imo, el Director de Campanya del NPP, Secretari de Partit i el seu arquitecte principal per elegir a Sam Mbakwe, fou Sebastian Okechukwu Mezu.
Abans de les eleccions de 1979 el partit va agafar alguns impactes polítics, aproximadament 254 dels seus candidats foren desqualificats per disputar escons electorals, el segon partit més afectat dels cinc partits importants. No obstant això, el partit va guanyar aproximadament el 17% de la Cambra de Representants i tres eleccions de governador.

## Segona República

Durant la Segona República, el Partit Nacional de Nigèria (NPN) tenia un control dèbil en la Cambra de Representants o estava amb aliança amb el NPP. Aquest va designar uns quants candidats per carteres ministerials per consumar l'aliança. Personalitats del NPP com Ishaya Audu, un candidat a la vicepresidència pel partit, i altres, van ser seleccionats com a ministres. Tanmateix, l'acord es va enfonsar el 1981, i Adeniran Ogunsanya, el president del partit, va demanar a tots els ministres de dimitir; molts no van respondre a la seva trucada i altres es van passar al Partit Nacional de Nigèria.
Va tornar a competir a les eleccions de 1983 però al cap de pocs mesos el cop d'estat del general Muhammadu Buhari va prohibir els partits polítics.

## Referències

* Ergun Ozbudun, Myron Weiner; Competitive Elections in Developing Countries, Duke University Press, 1987
# Macarella

La platja de Macarella està a 14 quilòmetres de Ciutadella, situada entre es Castellet de Macarella i Punta de na Xulla, prop de la llacuna de la Macarella i a ponent de la cala de Santa Galdana. És considerada una de les platges més belles de Menorca. Dintre s'hi formen dues petites cales, una al nord i l'altra a l'est, anomenada Macarelleta.

## Descripció

Aquesta cala verge i aïllada té forma de u; dimensions mitjanes; alts penya-segats flanquejant, coberts de pinars frondosos; zona humida-hàbitat de fotges, anguiles i tortugues de mar; barranc, un tram de Camí de Cavalls ocupant la seva part posterior, el que li confereix un aspecte salvatge. Aquest paisatge és típic del litoral meridional menorquí. És una platja molt visitada per persones d'aquí de Menorca i també molts de turistes. El millor d'aquesta platja és la seva aigua neta. La tranquil·litat i transparència de les seves aigües color turquesa, ens permet veure en fons de sa platja completament arenós. Aquesta platja compta amb els bàsics serveis de dutxes per als visitants, WC, papereres per a mantenir la platja neta, telèfons i també una zona amb deports nàutics.

## Referències

* ↑ «Macarella». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* platges de balears Arxivat 2018-07-23 a Wayback Machine.
* canalmar.com
# Parc Nacional de la Selva Impenetrable de Bwindi

El Parc Nacional de la Selva Impenetrable de Bwindi està situat al sud-oest d'Uganda, al llarg de la frontera amb la República Democràtica del Congo. A l'altra banda d'aquesta frontera es troba el Parc Nacional dels Virunga. Va ser creat el 1991 i està inscrit a la llista del Patrimoni de la UNESCO des del 1994.

## El Parc

El parc ocupa més de 32.092 hectàrees de selva, tant muntanya com de terres baixes, i només accessible a peu.
És un refugi per als colobos, ximpanzés i per a moltes espècies d'aus. Destaquen els tres-cents goril·les de muntanya, la meitat de la població mundial d'aquesta espècie en perill d'extinció. Hi ha tres grups de goril·les habituats a la presència humana, anomenats Mubare, Katendegyere i Rushegura. Els Mubare són els més sociables.
És un dels ecosistemes més rics d'Àfrica; alberga unes 120 espècies de mamífers, 346 d'aus, 202 de papallones, 163 d'arbres, 100 de falgueres, 27 d'amfibis i rèptils, i moltes espècies amenaçades. Comparteix els elevats nivells d'endemismes de la selva montana de la falla Albertina.

## Referències

* ↑ Centre, UNESCO World Heritage. «Bwindi Impenetrable National Park» (en anglès). [Consulta: 26 febrer 2021].

## Enllaços externs

* (En anglès) Bwindi Impenetrable National Park, UNESCO
# Parc Nacional de la Chapada dos Veadeiros

El Parque Nacional Chapada dos Veadeiros es localitza a la Chapada dos Veadeiros, regió Nord-est de l'Estat de Goiás, al Brasil.
A les geocoordenades 13° 51′ a 14° 10′ de latitud Sul i 47° 25′ a 47° 42′ de longitud Oest, cobrint una superfície de 65.514 ha, està comprès dintre d'una àrea d'un cerrado d'altitud que agrupa diversos municipis, d'entre ells, São João d'Aliança, Alto Paraíso, colinas do Sul i Cavalcante.
El parc fou creat, el 1961, per l'aleshores President de la República, Juscelino Kubitschek, amb el nom de Parc Nacional do Tocantins.
Fou reconegut com a Patrimoni Natural Mundial per la UNESCO el Desembre de 2001.
# Partit Comunista del Nepal (Masal)

Partit Comunista del Nepal (Masal) fou un partit polític del Nepal que es va formar per escissió del Partit Comunista del Nepal (Conferència d'Unitat) el 1983 quan Mohan Bikram Singh i altres van sortir del partit i en van fundar un de nou.
El 1985 es va dividir en Communist Party of Nepal (Masal) de Mohan Bikram Singh i conegut com a Partit Comunista del Nepal (Masal-COC) i el Partit Comunista del Nepal (Mashal)
# Manuel Bertran i Oriola

Manuel Bertran i Oriola (Cardona, Bages, 1901 - Barcelona, 1976) fou un poeta català.
Va néixer a Cardona però ben aviat es traslladà a Barcelona, al barri de Gràcia, on s'educà en una escola laica. De la seva mare, principalment, va rebre la formació religiosa, que es refermà a partir d'una llarga malaltia, i de l'escalf que va trobar a la congregació dels Lluïsos de Gràcia. Autodidacte, començà a escriure cap als 25 anys. Va treballar durant tota la seva vida als Tallers Vulcano de Barcelona, però dedicà el seu temps lliure a l'escriptura. L'any 1929 es casà amb Josefina Tura, també poeta. Tindrien tres fills: Montserrat, Maria i Josep Maria.
Conreà la poesia religiosa en diàlegs i meditacions que denoten una influència de Ramon Llull, Sant Joan de la Creu i la patrística. L'any 1974 fou proclamat Mestre en Gai Saber.

## Obres

* Fantasia gramatical, 1932, Viola d'or i d'argent als Jocs Florals de Lleida
* Ressons de Déu, 1936
* Comunió, 1945
* Cantada de Nadal, 1947
* Quaresma, 1949
* Ciutat de Déu, 1957, premi Ciutat de Barcelona el 1955
* Obra poètica, 2006
Poemes presentats als Jocs Florals de Barcelona
* Moments, 1928
* Barcelona, 1928
* Sonet del riu Llobregat, 1930
* Mal vell, 1930
* Enderrocs, 1931
* Ressons, 1931 i 1932
* Ressons de Déu, 1933
* Jesucrist en mi, 1934, premi de la Viola d'or i d'argent
* Sant Jordi, 1936, 1r accèssit a l'Englantina d'or
* Tres sonets d'ara, 1974, premi de la Viola d'or i d'argent

## Referències

* 1 2 «Manuel Bertran i Oriola». Gran Enciclopèdia Catalana. Barcelona: Grup Enciclopèdia Catalana.
* ↑ Arxiu Històric de la Ciutat de Barcelona. Fons 6B-Jocs Florals, Sèrie III-Pliques
# Marc Peduceu Estolga Priscí

Marc Peduceu Estolga Priscí (en llatí Marcus Peducaeus Stolga Priscinus) va ser un magistrat romà que va viure al segle ii quan eren emperadors Hadrià i Antoninus Pius. Era fill de Marc Peduceu Priscí, cònsol l'any 110. Portava el cognomen de Peduceu.
Va ser cònsol l'any 141 junt amb Titus Heni Sever (Titus Hoenius Severus). Com que no tenia fills, va adoptar Plauci Quintil, que es va casar amb Fadil·la, filla de Marc Aureli.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 165.
# Paramus

Paramus és una població dels Estats Units a l'estat de Nova Jersey. Segons el cens del 2008 tenia 26.128 habitants.

## Demografia

Segons el cens del 2000, Paramus tenia 25.737 habitants, 8.082 habitatges, i 6.780 famílies. La densitat de població era de 949,1 habitants/km².
Dels 8.082 habitatges en un 37% hi vivien nens de menys de 18 anys, en un 73,3% hi vivien parelles casades, en un 8% dones solteres, i en un 16,1% no eren unitats familiars. En el 14,4% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3 i el nombre mitjà de persones que vivien en cada família era de 3,32.
Per edats la població es repartia de la següent manera: un 23,2% tenia menys de 18 anys, un 5,5% entre 18 i 24, un 24,7% entre 25 i 44, un 25% de 45 a 60 i un 21,5% 65 anys o més.
L'edat mediana era de 43 anys. Per cada 100 dones de 18 o més anys hi havia 90,4 homes.
La renda mediana per habitatge era de 76.918 $ i la renda mediana per família de 84.406 $. Els homes tenien una renda mediana de 56.635 $ mentre que les dones 37.450 $. La renda per capita de la població era de 29.295 $. Aproximadament l'1,4% de les famílies i el 3,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Paramus». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Paramus». American Fact Finder. Oficina del Cens dels Estats Units, 12-01-2010.
# Paper absorbent

El paper absorbent, de vegades anomenat simplement absorbent, és un tipus de paper que s'utilitza per absorbir un excés de substàncies líquides (per exemple, tinta o petroli) de la superfície del paper d'escriptura o d'altres objectes. També se sol utilitzar com una eina de bellesa per absorbir l'excés d'oli de la pell.

## Fabricació

El paper absorbent es fabrica amb diversos materials de diferent gruix, suavitat, etc., depenent de l'aplicació. Es fa sovint a partir de cotó i fabricat amb una màquina de paper especial.

## Aplicacions
### Anàlisis químiques

El paper absorbent s'utilitza també per a la cromatografia, especialment en anàlisi química com a fase estacionària en la cromatografia de capa fina. El paper està fet de cotó supernet.

### Drogues

Certes drogues, sobretot l'LSD, es distribueixen en paper absorbent. Una solució líquida de la droga s'aplica al paper absorbent, que normalment està perforat en dosis individuals i artísticament decorat.

### Escriptura

El paper absorbent és força necessari quan s'utilitza plomí i, fins i tot quan s'utilitza ploma estilogràfica, substituint el que es feia antigament empolvorant sorra absorbent sobre la tinta humida. El primer esment del paper absorbent en anglès va ser al segle xv, i existeixen diverses tradicions que es disputen l'invent.

## Trama detectivesca

Quan s'utilitza per assecar la tinta d'escrits, l'escriptura pot aparèixer en sentit invers sobre la superfície del paper absorbent, un fenomen que ha estat utilitzat com a trama en un nombre no negligible d'històries de detectius.

## Vegeu també

* Sandàraca

## Blotter Galeries d'Art

* Blotterart.co.uk Arxivat 2009-04-01 a Wayback Machine.
* Tripatourium.com Arxivat 2012-03-01 a Wayback Machine.
* ShakedownGallery.com
# Pedra mil·liar (la Bisbal del Penedès)

La Pedra mil·liar és una obra romana de la Bisbal del Penedès (Baix Penedès) inclosa a l'Inventari del Patrimoni Arquitectònic de Catalunya.

## Descripció

Bloc de pedra monolítica d'uns 3,5 m d'alçada, obrada entre els segles I i II. A la part alta és circular i a la part baixa quadrada.
No té cap inscripció.
Està situat en un extrem de la Plaça de l'Onze de Setembre.

## Història

La pedra mil·liar va ser trobada per l'historiador de la vila, Joan Solé i Caralt, a la seva propietat de la Devesa del terme de Sant Vicenç de Calders, l'any 1947, i va ser portada a la seva vila nadiua.
Es creu que el monòlit és una resta de l'antiga Via augusta romana, que es dirigia cap a Tarragona per l'Arc de Berà. Hi ha també un altre monòlit del mateix origen que l'anterior i que era situat com una fita en la partició del terme amb Roda de Barà, vora el Francàs. D'aquest mil·liari es digué el 1979 que s'havia trencat.

## Referències

* 1 2 3 4 5 «Pedra mil·liar». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 febrer 2019].

## Enllaços externs

* «Pedra mil·liar». Mapa de recursos culturals. Diputació de Tarragona.
# Patrimoni excepcional de Valònia

Patrimoni excepcional de Valònia (en francès Patrimoine immobilier exceptionnel de la Wallonie) és una selecció de béns immobiliàris llistats i protegits d'interès major a Valònia, (Bèlgica). La llista és proposada per la Comissió Reial dels Monuments, emplaçaments arqueològics i excavacions i obté vigor legal per decret del Govern Való. Inicialment s'actualitzava cada tres anys, i des del 2016 cada cinc anys. La primera llista va ser publicada el 1993 i la darrera actualització data del 2016. La llista actual conté uns dos cents béns, dels quals cinc són Patrimoni de la Humanitat.

## Referències

* 1 2 «Arrêté du Gouvernement wallon déterminant la liste du patrimoine immobilier exceptionnel de la Wallonie» (pdf) (en francès). Belgisch Staatsblad-Moniteur Belge, 21-10-2016, pàg. 71860-71885.
* ↑ La gestion du Patrimoine (pdf) (en francès). Institut du Patrimoine, p. 2.

## Bibliografia

* Deveseleer, Jacques (ed.). Le patrimoine exceptionnel de Wallonie, (en francès). Namur: Division du Patrimoine, DGATLP, 2004, p. 625. ISBN 287401172X.

## Enllaços externs

* «Agence wallonne du patrimoine (Awap) (Agència valona del patrimoni)».
# Makhdoom Amin Fahim

Makhdoom Amin Fahim —مخدوم امين فھيم en sindhi, مخدوم امین فہیم en urdú — va ser vicepresident de la formació del Partit Popular de Pakistan, va ser designat per l'Assemblea General del partit com a candidat successor de Benazir Bhutto després del seu assassinat. Comptava amb una mestratge en agronomia, estava casat i ha treballat en diversos països entre ells, Brasil, Xile, Espanya, Itàlia, Indonèsia, etc. Makhdoom Amin Fahim es va esmentar com a possible líder del PPP després de l'assassinat de Benazir Bhutto, però se li va designar com el candidat successor del PPP amb Bilawal Bhutto i Asif Ali Zardari com a nous líders del PPP.

## Vegeu també

* Zulfikar Ali Bhutto

## Referències

* ↑ «New Page 2». Arxivat de l'original el 2007-09-27. [Consulta: 23 novembre 2015].
* ↑ David Rohde, Musharraf's Political Future Appears Troubled, New York Times, December 28, 2007
* ↑ «Bhutto's són appointed chairman of former Prime Minister's party». Times Online, 30-12-2007. Arxivat de l'original el 2011-05-10 [Consulta: 23 novembre 2015].
# Makhana

«Makhana» té aquests significats:
* Makhana, petita població del Senegal a uns 12 km a l'est de Saint Louis del Senegal
* Makhana, petita població del Senegal a la riba del riu Senegal, capital de la regió de Kaméra al Galam.
# Du Fu (cràter)

Du Fu és un cràter d'impacte en el planeta Mercuri de 33 km de diàmetre. Porta el nom del pintor xinès Du Fu (712-770), i el seu nom va ser aprovat per la Unió Astronòmica Internacional el 2015.

## Referències

* ↑ «Du Fu». Gazetteer of Planetary Nomenclature. United States Geological Survey, 11-10-2016. [Consulta: 3 juny 2017].

## Vegeu també

* Llista de cràters de Mercuri
# Resolució 1443 del Consell de Seguretat de les Nacions Unides

La Resolució 1443 del Consell de Seguretat de les Nacions Unides fou adoptada per unanimitat el 25 de novembre de 2002. Després de recordar totes les resolucions anteriors sobre Iraq, incloses les resolucions 986 (1995), 1284 (1999), 1330 (2000), 1352 (2001), 1360 (2001), 1382 (2001) i 1409 (2002) relatives al Programa Petroli per Aliments, el Consell actuant sota el Capítol VII de la Carta de les Nacions Unides, va ampliar les disposicions relatives a l'exportació de petroli iraquià o productes derivats del petroli a canvi d'ajuda humanitària fins al 4 de desembre de 2002.
El Consell de Seguretat estava convençut de la necessitat d'una mesura temporal per proporcionar assistència humanitària al poble iraquià fins que el govern de l'Iraq compleixi les disposicions de la resolució 687 (1991) i 1284, i havia distribuït l'ajuda a tot el país per igual. També va reafirmar el compromís de tots els estats amb la sobirania i la integritat territorial de l'Iraq.
El Programa Petroli per Aliments es va ampliar per un període de nou dies (fase 12) abans de la renovació. Es va concedir l'ampliació per permetre que els diplomàtics debatessin més temps una extensió de sis mesos o 90 dies.

## Referències

* ↑ «Security Council extends Iraq's 'Oil-for-Food' Programme until 4 December». United Nations, 25-11-2002.
* ↑ White, Thomas E.; Kelly, Robert C.; Cape, John M.; Coleman, Denise Youngblood Reconstructing Eden: a comprehensive plan for the post-war political and economic development of Iraq. CountryWatch, 2003, p. 177. ISBN 978-1-59097-051-5.
* ↑ «U.N. extends Iraq's oil-for-food plan». CNN, 25-11-2002.

## Vegeu també

* Llista de resolucions del Consell de Seguretat de les Nacions Unides 1401 a la 1500 (2002 - 2003)
* Guerra del Golf
* Invasió de Kuwait

## Enllaços externs

* PDF Text de la Resolució a UN.org
# Iturmendi

Iturmendi és un municipi de Navarra, a la comarca de Sakana, dins la merindad de Pamplona, a la vall de la Burunda.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 360 | 364 | 376 | 380 | 382 | 378 | 378 | 381 | 380 | 379 | 380 |
| Fonts: Iturmendi i Institut d'Estadística de Navarra |||||||||||

## Enllaços externs

* Iturmendi Arxivat 2007-10-25 a Wayback Machine. - Informació de Pobles de Sakana
* Iturmendi Arxivat 2007-11-24 a Wayback Machine. - Informació de Pobles d'Espanya
* Iturmendi - Govern de Navarra -Informació Municipal
# Eleccions presidencials austríaques de 2016

Les Eleccions presidencials d'Àustria de 2016 es van realitzar el 24 d'abril per triar al successor del president Heinz Fischer, qui no podia aspirar a un tercer mandat. La primera volta de l'elecció la va guanyar Norbert Hofer, del Partit Liberal d'Àustria. Alexander Van der Bellen, un membre dels Verds tot i que es presentava a les eleccions com a independent, va quedar en segona posició. Com que cap d'ells va obtenir més del 50% dels vots, van competir en una segona volta programada per al 22 de maig de 2016. Els candidats dels dos partits governants, el Partit Socialdemòcrata i el Partit Popular, van quedar en quarta i cinquena posició respectivament, darrere de la independent Irmgard Griss, que fou la tercera més votada.
Aquesta va ser la primera vegada des de la Segona Guerra Mundial en què un president austríac no fou recolzat per cap dels dos partits dominants, el Partit Socialdemòcrata o el Partit Popular.
Els resultats de la segona volta de les eleccions van ser anul·lades l'1 de juliol pel Tribunal Constitucional d'Àustria, la qual cosa va obligar a la repetició de la segona volta el 2 d'octubre del mateix any, tot i que posteriorment es posposà per al 4 de desembre.

## Resultats

| Candidats (partit) | Candidats (partit) | Primera volta | Primera volta | Segona volta (anul·lada) | Segona volta (anul·lada) | Segona volta | Segona volta |
| Candidats (partit) | Candidats (partit) | Vots | % | Vots | % | Vots | % |
| | Norbert Hofer (FPÖ) | 1,499,971 | 35.1 | 2,220,654 | 49.7 | 2,124,661 | 46.2 |
| | Alexander Van der Bellen (Els Verds) | 913,218 | 21.3 | 2,251,517 | 50.3 | 2,472,892 | 53.8 |
| | Irmgard Griss (independent) | 810,641 | 18.9 | | | | |
| | Rudolf Hundstorfer (SPÖ) | 482,790 | 11.3 | | | | |
| | Andreas Khol (ÖVP) | 475,767 | 11.1 | | | | |
| | Richard Lugner (independent) | 96,783 | 2.3 | | | | |
| Vot vàlid | Vot vàlid | 4,279,170 | 97.9 | 4,472,171 | 96.4 | 4,597,553 | 96.8 |
| Vot no vàlid | Vot no vàlid | 92,655 | 2.1 | 164,875 | 3.6 | 151,851 | 3.2 |
| Vot total | Vot total | 4,371,825 | 68.5 | 4,637,046 | 72.7 | 4,749,404 | 74.2 |
| Votants | Votants | 6,382,507 | | 6,382,507 | | 6,399,572 | |
| Font: Bundesministerium für Inneres Arxivat 2016-05-23 a Wayback Machine. ||||||||

## Referències

* ↑ «Wahltermin wird nächste Woche fixiert» (en alemany). Derstandard.at, 12-01-2016.
* ↑ «Austrian far-right party wins first round of presidential election» (en anglés). The Guardian, 25-04-2016.
* ↑ «Austrian presidential election result overturned and must be held again» (en anglés). The Guardian, 01-07-2016.
* ↑ «Austrian presidential election postponed due to faulty glue» (en anglés). The Guardian, 12-09-2016.